Document ID: 31981R2891

KOMISSION ASETUS (ETY) N:o 2891/81,
annettu 7 päivänä lokakuuta 1981,
jäsenvaltioiden armeijoille ja vastaaville yksiköille voin ostoon myönnettävästä tuesta annetun asetuksen (ETY) N:o 2192/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna Kreikan liittymissopimuksella, ja erityisesti sen 12 artiklan 3 kohdan,
ottaa huomioon tiettyjen jäsenvaltioiden valuuttojen vaihteluvälien väliaikaisen laajentamisen vuoksi maatalousalalla toteutettavista tietyistä suhdannepoliittisista toimenpiteistä 12 päivänä toukokuuta 1971 annetun neuvoston asetuksen (ETY) N:o 974/71(), sellaisena kuin se on viimeksi muutettuna asetuksella (ETY) N:o 876/81(), ja erityisesti sen 6 artiklan,
sekä katsoo, että
komission asetuksen (ETY) N:o 2192/81() säännökset, sellaisena kuin se on muutettuna asetuksella (ETY) N:o 2429/81(), eivät sulje pois edunsaavan yksikön mahdollisuutta ostaa alennettuun hintaan voita siitä jäsenvaltiosta, johon tämä kuuluu ja sen jälkeen viedä voi toiseen jäsenvaltioon tai kolmanteen maahan, jossa yksikkö sijaitsee; olisi kuitenkin täsmennettävä, että tällöin kyseinen voi ei voi saada vientitukea kyseisen tuen lisäksi ja sanotun kuitenkaan rajoittamatta komission asetuksen (ETY) N:o 2730/79(), sellaisena kuin se on viimeksi muutettuna asetuksella (ETY) N:o 2646/81(), 5 artiklan säännösten soveltamisesta tehtäviä johtopäätöksiä, ja säädettävä, että mitään valuutan tasausmaksua ei sovelleta, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2192/81 2 artiklaan 4 kohta seuraavasti:
"4. Mikäli edunsaava yksikkö käyttää tämän asetuksen nojalla alennettuun hintaan ostetun voin muualla kuin siinä jäsenvaltiossa, johon se kuuluu, mitään vientitukea tai valuutan tasausmaksua ei sovelleta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä lokakuuta 1981.

Labels: 18
2
17
5